CELEX: 62008CA0398
Language: fi
Date: 2010-01-21 00:00:00
Title: Asia C-398/08 P: Unionin tuomioistuimen tuomio (ensimmäinen jaosto) 21.1.2010 — Audi AG v. sisämarkkinoiden harmonisointivirasto (tavaramerkit ja mallit) (Muutoksenhaku — Yhteisön tavaramerkki — Asetus (EY) N:o 40/94 — 7 artiklan 1 kohdan b alakohta ja 63 artikla — Sanamerkki Vorsprung durch Technik — Mainoslauseista muodostuvat tavaramerkit — Erottamiskyky — Tavaramerkkiä koskeva hakemus useille tavaroille ja palveluille — Kohdeyleisöt — Arviointi ja perusteleminen kokonaisuutena — Uudet asiakirjat)

13.3.2010   
            
            
               FI
            
            
               Euroopan unionin virallinen lehti
            
            
               C 63/10
            
         Unionin tuomioistuimen tuomio (ensimmäinen jaosto) 21.1.2010 — Audi AG v. sisämarkkinoiden harmonisointivirasto (tavaramerkit ja mallit)
   (Asia C-398/08 P) (1)
   
   (Muutoksenhaku - Yhteisön tavaramerkki - Asetus (EY) N:o 40/94 - 7 artiklan 1 kohdan b alakohta ja 63 artikla - Sanamerkki Vorsprung durch Technik - Mainoslauseista muodostuvat tavaramerkit - Erottamiskyky - Tavaramerkkiä koskeva hakemus useille tavaroille ja palveluille - Kohdeyleisöt - Arviointi ja perusteleminen kokonaisuutena - Uudet asiakirjat)
   2010/C 63/15
   Oikeudenkäyntikieli: saksa
   
      Asianosaiset
   
   
      Valittaja: Audi AG (edustajat: Rechtsanwalt S. O. Gillert ja Rechtsanwalt F. Schiwek)
   
      Muu osapuoli: sisämarkkinoiden harmonisointivirasto (tavaramerkit ja mallit) (asiamies: G. Schneider)
   
      Oikeudenkäynnin kohde
   
   Valitus ensimmäisen oikeusasteen tuomioistuimen (neljäs jaosto) asiassa T-70/06, Audi v. SMHV 9.7.2008 antamasta tuomiosta, jolla ensimmäisen oikeusasteen tuomioistuin hylkäsi kumoamiskanteen SMHV:n toisen valituslautakunnan 16.12.2005 tekemästä päätöksestä, jolla hylätään osittain valitus tutkijan päätöksestä, jolla evätään sanamerkin ”VORSPRUNG DURCH TECHNIK” rekisteröinti luokkiin 9, 12, 14, 25, 28, 37–40 ja 42 kuuluvia tavaroita ja palveluita varten — Mainoslauseista muodostuvat tavaramerkit — Erottamiskyky — Erityisten arviointiperusteiden soveltaminen — Perustelujen puutteellisuus kohdeyleisön määrittämisen osalta — Ensimmäisen oikeusasteen tuomioistuimessa ensimmäistä kertaa esitettyjen perusteiden huomioon ottaminen
   
      Tuomiolauselma
   
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-70/06, Audi vastaan SMHV (Vorsprung durch Technik) 9.7.2008 antama tuomio kumotaan siltä osin kuin Euroopan yhteisöjen ensimmäisen oikeusasteen tuomioistuin on katsonut, että sisämarkkinoiden harmonisointiviraston (tavaramerkit ja mallit) (SMHV) toinen valituslautakunta ei ollut rikkonut yhteisön tavaramerkistä 20.12.1993 annetun neuvoston asetuksen (EY) N:o 40/94, sellaisena kuin se on muutettuna 22.12.1994 annetulla neuvoston asetuksella (EY) N:o 3288/94, 7 artiklan 1 kohdan b alakohtaa 16.12.2005 tekemällään päätöksellä (asia R 237/2005-2).
            
         
               2)
            
            
               Sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 16.12.2005 tekemä päätös (asia R 237/2005-2) kumotaan siltä osin kuin siinä evätään osittain asetuksen N:o 40/94, sellaisena kuin se on muutettuna asetuksella N:o 3288/94, 7 artiklan 1 kohdan b alakohdan nojalla tavaramerkin Vorsprung durch Technik rekisteröintiä koskeva hakemus.
            
         
               3)
            
            
               Sisämarkkinoiden harmonisointivirasto (tavaramerkit ja mallit) (SMHV) velvoitetaan korvaamaan kummassakin oikeusasteessa aiheutuneet oikeudenkäyntikulut.
            
         
      (1)  EUVL C 301, 22.11.2008.